Sklepi Sveta in predstavnikov vlad držav članic, ki so se sestali v okviru Sveta, o delovnem načrtu za področje kulture 2011–2014

2010/C 325/01

SVET EVROPSKE UNIJE IN PREDSTAVNIKI VLAD DRŽAV ČLANIC, KI SO SE SESTALI V OKVIRU SVETA,

sklicujoč se na Resolucijo Sveta z dne 16. novembra 2007 o Evropski agendi za kulturo (1) in na njene strateške cilje, kot so spodbujanje kulturne raznolikosti in medkulturnega dialoga, uveljavljanje kulture, ki spodbuja ustvarjalnost, v okviru lizbonske strategije za rast, zaposlovanje, inovacije in konkurenčnost in kulture kot bistvenega elementa v mednarodnih odnosih Unije;

upoštevajoč rezultate dela, ki je bilo opravljeno v okviru delovnega načrta Sveta za kulturo 2008–2010, ter zlasti opredelitev in izmenjavo dobrih praks v okviru delovnih skupin, ki jih ustanovijo države članice, in njihova priporočila;

SE STRINJAJO, DA:

se ob upoštevanju načela subsidiarnosti sprejme delovni načrt za obdobje 2011–2014 iz Priloge I, pa tudi načela v zvezi z ustanovitvijo in delovanjem delovnih skupin držav članic, kot so navedena v Prilogi II,

se na podlagi načel in pooblastil iz prilog I in II ustanovijo delovne skupine, ki jih bodo sestavljali pooblaščeni strokovnjaki iz držav članic, in da se spremlja njihovo delo,

— Prednostna naloga C: kompetence in mobilnost,

Namen izvajanja teh prednostnih nalog je doseči konkretne in uporabne rezultate, zlasti v zvezi z delovnimi skupinami,

POZIVAJO KOMISIJO IN DRŽAVE ČLANICE, NAJ:

se redno posvetujejo z udeleženimi stranmi in jih obveščajo o napredku, doseženih rezultatih in izvajanju priporočil delovnih skupin, da bi zagotovili ustreznost in prepoznavnost dejavnosti,

POZIVAJO KOMISIJO IN PREDSEDSTVA SVETA, NAJ:

POZIVAJO PREDSEDSTVA SVETA, NAJ:

skupno neuradno srečanje visokih uradnikov ministrstev za kulturo in visokih uradnikov, pristojnih za kulturo na ministrstvih za zunanje zadeve, da bi oblikovali strateški pristop za kulturo v okviru zunanjih odnosov in okrepili sodelovanje na tem področju,

POZIVAJO KOMISIJO, NAJ:

pripravi letno srečanje z državami kandidatkami, državami članicami Evropskega združenja za prosto trgovino in drugimi tretjimi državami, ki sodelujejo v programu Kultura, da bi jih obveščala o opravljenem delu v okviru delovnega načrta in jim omogočila, da razpravljajo z državami članicami, predsedniki delovnih skupin in Komisijo,

do zaključka prvega polletja leta 2014 na podlagi prostovoljnih prispevkov držav članic sprejme končno poročilo o izvajanju in primernosti delovnega načrta. Na podlagi tega poročila bo v drugi polovici leta 2014 pripravljen nov delovni načrt.

POZDRAVLJAJO

namero Komisije, da podpre ukrepe držav članic za izvajanje delovnega načrta iz Priloge I.

(1) UL C 287, 29.11.2007, str. 1.

(2) COM(2010) 390 konč.

(3) SEC(2010) 904.

(4) Sklepi Evropskega sveta, 17. junij 2010 (dok. EUCO 13/1/10 REV 1).

PRILOGA I

Prednostna naloga A: kulturna raznolikost, medkulturni dialog ter dostopna in vključujoča kultura

Evropska agenda za kulturo – spodbujanje kulturne raznolikosti in medkulturnega dialoga (strateški cilj 1)

Evropa 2020 – vključujoča rast (prednostna naloga 3)

Akterji Tematska področja Delovna orodja in metode Pričakovani rezultati in okviren časovni razpored Države članice: Tema št. 1: Vloga javnih umetniških in kulturnih institucij pri spodbujanju: Delovna skupina, ki jo sestavljajo strokovnjaki iz držav članic (odprta metoda koordinacije) (1). (i) bolj dostopne kulture, ki bo vključevala več udeležencev; Strokovnjaki bodo opredelili politike in dobre prakse javnih umetniških in kulturnih institucij, da bi spodbujali bolj dostopno kulturo, ki bo vključevala več udeležencev, med drugim tudi ogrožene skupine ali skupine, ki živijo v revščini in socialni izključenosti (2). 2011–2012 Opredelitev politik in priročnik dobrih praks za javne umetniške in kulturne institucije (ii) kulturne raznolikosti in medkulturnega dialoga Strokovnjaki bodo opredelili politike in dobre prakse pri urejanju prostorov za srečanja različnih kultur in socialnih skupin v javnih umetniških in kulturnih institucijah, in pri tem zlasti izpostavili medkulturni vidik dediščine, spodbujanje izobraževanja na področju umetnosti in kulture ter razvoj medkulturnih kompetenc. 2012–2013 Opredelitev politik in priročnik dobrih praks za javne umetniške in kulturne institucije Države članice: Tema št. 2: Razvoj ključne kompetence „kulturna zavest in izražanje“ (3) Delovna skupina, ki jo sestavljajo strokovnjaki iz držav članic (odprta metoda koordinacije) (1). Strokovnjaki (4) bodo opredelili dobre prakse, ki naj bi jih uporabljali pri razvijanju te ključne kompetence in njenem vključevanju v izobraževalne politike, na podlagi znanja in odnosov, opredeljenih v Priporočilu Evropskega parlamenta in Sveta z dne 18. decembra 2006 o ključnih kompetencah za vseživljenjsko učenje (5). 2013–2014 Priročnik dobrih praks za pristojne organe na področju kulture in izobraževanja na nacionalni in evropski ravni Komisija: Spodbujanje mest, ki si prizadevajo za vključevanje na področju kulture Komisija bo opredelila dobre prakse in instrumente za spodbujanje mest, ki si prizadevajo za vključevanje na področju kulture, na podlagi rezultatov projektov o obvladovanju raznolikosti v mestih, ki jih sofinancira EU (6). Od leta 2011 naprej Opredelitev dobrih praks Komisija: Spodbujanje večjezičnosti Študija o potencialu podnaslavljanja za spodbujanje učenja tujih jezikov. Namen študije je oceniti, kako in do kolikšne mere uporaba podnapisov spodbuja in omogoča lažje učenje tujih jezikov in prispeva k njihovemu obvladovanju; tako naj bi ustvarili ugodnejše okolje za učenje jezikov in pri tem zlasti izpostavili kulturno razsežnost. Končno poročilo naj bi bilo predloženo v drugem četrtletju 2011





Prednostna naloga B: sektor kulturnih in ustvarjalnih dejavnosti

Evropska agenda za kulturo – uveljavljanje kulture, ki spodbuja ustvarjalnost (strateški cilj 2)

Evropa 2020 – pametna in trajnostna rast (prednostni nalogi 1 in 2)

Akterji Tematska področja Delovna orodja in metode Pričakovani rezultati in okviren časovni razpored Države članice: Tema št. 1: Strateška uporaba podpornih programov Unije, vključno s strukturnimi skladi, da bi spodbudili kulturni potencial za lokalni in regionalni razvoj ter vplive sektorja kulturnih in ustvarjalnih dejavnosti na širše gospodarstvo Delovna skupina, ki jo sestavljajo strokovnjaki iz držav članic (odprta metoda koordinacije) (7). Strokovnjaki bodo opredelili, primerjali in oblikovali modele dobrih praks na tem področju za upravne organe in nosilce kulturnih dejavnosti, zlati predstavnike kulturnih in ustvarjalnih dejavnosti, na podlagi Sklepov Sveta z dne 10. maja 2010 (8) in študije o prispevku kulture k regionalnemu in lokalnemu razvoju. Poleg tega bodo preučili vplive sektorja kulturnih in ustvarjalnih dejavnosti na širše gospodarstvo, zlasti z vidika inovativnosti, ter možnosti za boljšo uporabo podpornih programov Unije za spodbujanje teh vplivov. 2011 Priročnik Razmišljanje o pobudi za ozaveščanje na evropski ravni, ki jo skupaj izvajajo Komisija in države članice, da bi spodbudile vključevanje kulture v politike regionalnega in lokalnega razvoja ter podprle strategije za pametno specializacijo Države članice: Tema št. 2: Strategije izvoza kulturnih in ustvarjalnih dejavnosti ter spodbujanje internacionalizacije. Delovna skupina, ki jo sestavljajo strokovnjaki iz držav članic (odprta metoda koordinacije) (7). Strokovnjaki bodo opredelili dobre prakse na področju spodbujanja internacionalizacije in izvoza kulturnih in ustvarjalnih dejavnosti. 2012–2013 Priročnik dobrih praks Države članice: Tema št. 3: Dobre prakse na področju finančnega inženiringa MSP, ki delujejo na področju kulturnih in ustvarjalnih dejavnosti Delovna skupina, ki jo sestavljajo strokovnjaki iz držav članic (odprta metoda koordinacije) (7). Strokovnjaki pripravijo priročnik, namenjen tistim, ki financirajo kulturne in ustvarjalne dejavnosti, ter porabnikom teh sredstev, in sicer na podlagi analize obstoječih mehanizmov financiranja in fiskalnih ukrepov, izvedene v okviru dveh študij, ki ju je naročila Komisija (9). Pri tem bodo upoštevane druge dejavnosti na tem področju na evropski ravni, kot je bilo napovedano v zeleni knjigi Komisije „Izkoriščanje potenciala kulturnih in ustvarjalnih dejavnosti“ (10). 2013–2014 Priročnik dobrih praks s študijami primerov Komisija: Nadaljnje ukrepanje na podlagi zelene knjige „Izkoriščanje potenciala kulturnih in ustvarjalnih dejavnosti“ Komisija bo preučila rezultate javne razprave in do konca leta 2010 objavila analizo prispevkov, na podlagi katerih naj bi v prvi polovici leta 2011 pripravila pobudo o spodbujanju kulturnih in ustvarjalnih dejavnosti in podpori tem dejavnostim. Od leta 2011 naprej Komisija: Ustanovitev Evropske zveze za ustvarjalne dejavnosti Komisija bo ustanovila Evropsko zvezo za ustvarjalne dejavnosti, na podlagi tesnega sodelovanja svojih služb, med njimi generalnega direktorata za podjetništvo. Od leta 2011 naprej Komisija: Spodbujanje kulturnega turizma kot pospeševalca trajnega družbenega in gospodarskega razvoja V podlagi sporočila Komisije o novem okviru evropske turistične politike (11) bo Komisija vzpostavila tesno sodelovanje svojih služb, tudi generalnega direktorata za podjetništvo, da bi spodbudila razvoj kulturnega turizma in dejavnosti, ki so z njim povezane, ter opredelila dobre prakse za trajno upravljanje kulturnega turizma, vključno z materialno in nematerialno dediščino, v okviru celostnih strategij za regionalni razvoj. Od leta 2011 naprej





Prednostna naloga C: kompetence in mobilnost

Evropska agenda za kulturo – spodbujanje kulturne raznolikosti in medkulturnega dialoga in uveljavljanje kulture, ki spodbuja ustvarjalnost (strateška cilja 1 in 2)

Evropa 2020 – pametna, trajnostna in vključujoča rast (prednostne naloge 1, 2 in 3)

Akterji Tematska področja Delovna orodja in metode Pričakovani rezultati in okviren časovni razpored Države članice: Tema št. 1: Programi za podporo mobilnosti Delovna skupina, ki jo sestavljajo strokovnjaki iz držav članic (odprta metoda koordinacije) (12). Strokovnjaki bodo na podlagi študije „Pomen mobilnosti“ iz leta 2008 analizirali in ocenili programe in načrte za podporo mobilnosti, da bi ugotovili, s kakšnimi ovirami in težavami se srečujejo predvsem mali podjetniki ter mladi umetniki in kulturni delavci. Prav tako bodo opredelili dobre prakse, ki omogočajo odpravo teh težav. 2011–2012 Rezultati analize; opredelitev ovir in dobrih praks Države članice: Tema št. 2: Spodbujanje ustvarjalnih partnerstev (13) Delovna skupina, ki jo sestavljajo strokovnjaki iz držav članic (odprta metoda koordinacije) (12). Strokovnjaki bodo opredelili in oblikovali modele posameznih vrst uspešnih partnerstev in dobrih praks, vključno z njihovimi pozitivnimi učinki. 2012–2013 Priročnik Razmislek o evropski pobudi, ki bi jo dala Komisija skupaj s partnerji iz držav članic na nacionalni, regionalni in lokalni ravni, za spodbujanje ustvarjalnih partnerstev Države članice: Tema št. 3: Rezidenčno bivanje umetnikov Delovna skupina, ki jo sestavljajo strokovnjaki iz držav članic (odprta metoda koordinacije) (12). Strokovnjaki bodo opredelili uspešne prakse pri pripravi, izvedbi in spremljanju rezidenčnega bivanja umetnikov, pri čemer bo posebna pozornost namenjena krepitvi zmogljivosti in zmanjšanju neenakosti med tovrstnim bivanjem doma in v tujini. Te prakse naj bi omogočile krepitev zmogljivosti v EU, pa tudi pri organizaciji rezidenčnih bivanj umetnikov v tretjih državah, in pripomogle k vzpostavitvi omrežja na ravni EU. 2013–2014 Priročnik dobrih praks za pripravo, organizacijo in spremljanje rezidenčnega bivanja, vzpostavljanje mrež in podpornih mehanizmov Komisija: Opredelitev in razvoj kompetenc s pomočjo področnih svetov za „kulturo“ (14) Komisija bo ob tesnem sodelovanju svojih služb, vključno z GD za zaposlovanje in socialne zadeve, preučila možnost ustanovitve področnih svetov za „kulturo“ na ravni EU. Naloga teh svetov je pripomoči k oblikovanju politik za zadevno področje tako, da izvedejo analizo možnega razvoja trga dela za zadevno področje in da bolje zadostijo potrebam po kompetencah na tem področju. Od leta 2011 naprej Izmenjava informacij in dobrih praks Komisija: Spodbujanje medijske pismenosti Študija o medijski pismenosti. V študiji bodo preskušena in bolje opredeljena merila, ki bodo omogočila oceno stopnje medijske pismenosti v državah članicah, v skladu z določbami direktive o avdiovizualnih medijskih storitvah (15), v katerih je predvideno, da bo Komisija pripravila poročilo o stopnji medijske pismenosti v državah članicah. 2010–2011 Komisija: Nadaljnje oblikovanje predlogov za standarde obveščanja o mobilnosti Skupina strokovnjakov, ki jo bo sestavila Komisija, bo pripravila predloge za standarde obveščanja, in sicer na podlagi priporočil, ki jih je o mobilnosti kulturnih delavcev junija 2010 izdelala delovna skupina v okviru odprte metode koordinacije (delovni načrt 2008–2010). Komisija bo leta 2011 predložila predlog priporočila Sveta o storitvah obveščanja o mobilnosti. 2011 Podroben predlog za vsebino in standarde obveščanja in svetovanja Komisija: Analiza upravnih praks na področju mobilnosti umetnikov (med drugim pri pridobivanju vizumov, v zvezi z davki ali socialno varnostjo) Komisija bo organizirala tematske seminarje, na katerih bodo sodelovali predstavniki javnih organov držav članic, služb Komisije in „končni uporabniki“, ter olajšala izmenjavo informacij in dobrih praks. 2011–2014 Priročnik dobrih praks za nacionalne javne organe





Prednostna naloga D: kulturna dediščina, vključno z mobilnostjo zbirk

Evropska agenda za kulturo – spodbujanje kulturne raznolikosti in medkulturnega dialoga (strateški cilj 1)

Evropa 2020 – trajnostna in vključujoča rast (prednostni nalogi 2 in 3)

Akterji Tematska področja Delovna orodja in metode Pričakovani rezultati in okviren časovni razpored Države članice: Preučitev načinov in sredstev za poenostavitev postopka posojanja in sposojanja Delovna skupina, ki jo sestavljajo strokovnjaki iz držav članic (odprta metoda koordinacije) (16). Strokovnjaki bodo opredelili dobre prakse v zvezi z vsemi vprašanji, povezanimi z mobilnostjo zbirk. 2011–2012 Priročnik o delovanju državnih garancij (vključno s smernicami glede dobrih praks, predlogami in „navodili za uporabnike“) V zvezi z drugimi zadevnimi vprašanji priročnik dobrih praks za nacionalne organe Države članice in Komisija: Nadaljnja digitalizacija kulturne dediščine, tudi kinematografske Skupina za razmislek pod okriljem Komisije bo do konca leta 2010 predložila priporočila za digitalizacijo, spletni dostop in ohranitev evropske kulturne dediščine v digitalni dobi. Poročilo bo predstavljeno do konca leta 2010, nadaljnji ukrepi pa leta 2011 Delovna skupina strokovnjakov iz držav članic za digitalizacijo in digitalno arhiviranje bo nadaljevala razprave v zvezi s financiranjem in upravljanjem Europeane po letu 2013. 2011–2012 Komisija bo do leta 2012 predlagala trajnostni model financiranja Europeane v skladu z Evropsko digitalno agendo (17) in njenim ključnim ukrepom št. 15 ter s sklepi Sveta z dne 10. maja 2010 o Europeani: naslednji koraki (18). 2012 Člani Delovne skupine kinematografskih strokovnjakov (podskupina za kinematografsko dediščino) bodo izmenjali dobre prakse v zvezi z nadaljnjimi ukrepi po sklepih Sveta z dne 18. novembra 2010 o evropski kinematografski dediščini, vključno z izzivi digitalne dobe (19). Od leta 2011 naprej Države članice in Komisija: Uvedba znaka evropske dediščine (20) Komisija bo pripravila prijavne obrazce in smernice, da bi olajšali izbirne in nadzorne postopke, v tesnem sodelovanju z evropskim izbirnim svetom. 2011–2012 V okviru prehodnega postopka prvi izbori spomenikov. 2013–2014 Komisija: Preprečevanje nedovoljene trgovine s kulturnimi dobrinami in boj proti njej Ob upoštevanju dognanj študije o preprečevanju nedovoljene trgovine s kulturnimi dobrinami in boju proti njej, ki se še izvaja (poročilo po pričakovanjih sredi leta 2011), bo Komisija vzpostavila okrepljeno sodelovanje med svojimi službami. Skupina ali skupine strokovnjakov, ki jih bo v sodelovanju z državami članicami ustanovila Komisija (21), bi lahko na podlagi obstoječih dokumentov in kodeksov ter ob upoštevanju ustreznih zadevnih instrumentov Unije predlagale priročnik s smernicami glede dobrih praks in poklicni kodeks o potrebni skrbnosti v boju proti nedovoljeni trgovini in krajam 2012–2013 Priročnik za boj proti nedovoljeni trgovini in krajam Komisija: Analiza sistemov za ocenjevanje umetnin Izvedena bo primerjalna raziskava o sistemih za ocenjevanje umetnin, kar zadeva državne garancije, zavarovanje in deljeno odgovornost. Poročilo leta 2012





Prednostna naloga E: kultura v zunanjih odnosih

Evropska agenda za kulturo – uveljavljanje kulture kot bistvenega elementa v mednarodnih odnosih Unije (strateški cilj 3)

Evropa 2020 – uporaba instrumentov zunanje politike

Akterji Tematska področja Delovna orodja in metode Pričakovani rezultati in okviren časovni razpored Države članice in Komisija: Oblikovanje strateškega pristopa in razvijanje sodelovanja Predsedstva Sveta naj ocenijo, ali je ustrezno organizirati skupno neuradno srečanje visokih uradnikov ministrstev za kulturo in visokih uradnikov, pristojnih za kulturo na ministrstvih za zunanje zadeve, da bi oblikovali strateški pristop za kulturo v okviru zunanjih odnosov in okrepili sodelovanje na tem področju. Visoki uradniki bodo sami določili časovni razpored dela, teme za razpravo in pričakovane rezultate. 2011–2014 Razvoj orodij za izmenjavo informacij Komisija bo ob upoštevanju dogovorjenega modela vzpostavila spletni prostor za izmenjavo informacij, kot je bilo dogovorjeno maja 2010 na Majorki na srečanju predstavnikov generalnih direktoratov za kulturo na ministrstvih za zunanje zadeve. Države članice in Komisija bodo redno posodabljale vsebino, da bi ta spletni prostor lahko uporabljali za praktično sodelovanje in razpravo. Vzpostavitev instrumenta za izmenjavo informacij leta 2011 Države članice in Komisija: Spodbujanje k ratifikaciji in izvajanju Unescove konvencije iz leta 2005 o varovanju in spodbujanju raznolikosti kulturnih izrazov Nadaljnje spodbujanje k ratifikaciji konvencije in njenih ciljev v odnosih s tretjimi državami. Nadaljnje izvajanje konvencije in vključitev njenih ciljev v zadevne politike na evropski in državni ravni. Nepretrgano Komisija: Spodbujanje odnosov na področju kulture s tretjimi državami Po potrebi sklic sestanka skupin strokovnjakov za prispevek k razpravam o določenem vprašanju in lažje oblikovanje strategij glede odnosov na področju kulture s tretjimi državami. Te skupine strokovnjakov (22) bodo pozvane, naj obravnavajo zlasti specifične teme v regionalnem okviru, denimo temo kultura in sosednje države (evro-sredozemsko partnerstvo, vzhodno partnerstvo, podonavska regija itd.), kultura v gospodarstvih v vzponu ali kultura in razvoj. Od leta 2011 naprej, če je to potrebno





Prednostna naloga F: statistični podatki s področja kulture

Akterji Tematska področja Delovna orodja in metode Pričakovani rezultati in okviren časovni razpored Države članice in Komisija: Izboljšanje metod v zvezi s statističnimi podatki s področja kulture Poročilo mreže ESS-Net o statističnih podatkih s področja kulture, ki naj bi bilo predloženo konec leta 2011, bo podlaga za razpravo o upoštevanju priporočil ter o prednostnih nalogah in delovnih metodah v prihodnje. Od leta 2012 naprej Predlog za metodološki okvir Komisija: Izboljšanje obveščanja glede statističnih podatkov s področja kulture Nova izdaja Eurostatove „žepne knjige“ s statističnimi podatki s področja kulture. Objava leta 2011 Komisija: Boljša priprava statističnih podatkov s področja mobilnosti Skupina strokovnjakov, ki jo bo ustanovila Komisija, bo predlagala skupen način vzorčenja za zbiranje podatkov o mobilnosti umetnikov in kulturnih delavcev (23). 2012–2013 Priročnik za uprave in kulturne ustanove o načinu vzorčenja podatkov s področja mobilnosti

(1) Načela v zvezi z ustanovitvijo in delovanjem delovnih skupin so navedena v Prilogi II.

(2) V tej zvezi glej Sklepe Sveta z dne 18. novembra 2010 o vlogi kulture pri odpravljanju revščine in socialne izključenosti (dok. 15448/10).

(3) Na podlagi priporočil delovne skupine za odprto metodo usklajevanja iz junija 2010 o sinergijah med kulturo in izobraževanjem, predvsem izobraževanjem na področju umetnosti (delovni načrt 2008–2010).

(4) Sestava te skupine bo glavni dejavnik pri upoštevanju njenih izsledkov v okviru prihodnje faze izvajanja delovnega načrta „Izobraževanje in usposabljanje 2020“ (strateški okvir za evropsko sodelovanje pri izobraževanju in usposabljanju), zato bi bilo priporočljivo, da bi v njej sodelovali strokovnjaki ministrstev za izobraževanje. Skupini bodo pomagale pristojne službe Komisije.

(5) UL L 394, 30.12.2006, str. 10.

(6) Npr.: Medkulturna mesta (projekt, sofinanciran v okviru programa Kultura), Odprta mesta (projekt, sofinanciran v okviru programa Urbact II) ali mreža CLIP (Mesta za lokalno politiko vključevanja – sofinancirano iz sredstev sklada Eurofound).

(7) Načela v zvezi z ustanovitvijo in delovanjem delovnih skupin so navedena v Prilogi II.

(8) Sklepi Sveta z dne 10. maja 2010 o prispevku kulture k regionalnemu in lokalnemu razvoju (UL C 135, 26.5.2010, str. 15).

(9) The entrepreneurial dimension of the cultural and creative industries, Utrecht School of the Arts, oktober 2010, in Access to finance activities of the European Creative Industry Alliance, Jenny Tooth, januar 2010.

(10) COM(2010) 183 konč.

(11) COM(2010) 352 konč.

(12) Načela v zvezi z ustanovitvijo in delovanjem delovnih skupin so navedena v Prilogi II.

(13) „Ustvarjalna partnerstva“ med kulturo in drugimi področji, na primer izobraževanjem in usposabljanjem, poslovnim svetom, področjem raziskav ali javnim sektorjem, omogočajo prenos ustvarjalnih kompetenc s področja kulture na druga področja.

(14) V področnih svetih za zaposlovanje in kompetence na ravni EU so zbrani ključni akterji iz določenega gospodarskega sektorja, vključno s predstavniki sindikatov in organizacij delodajalcev, oziroma akterji s področja izobraževanja in usposabljanja ter drugi akterji, na primer tisti, ki sodelujejo pri gospodarskem razvoju.

(15) UL L 95, 15.4.2010, str. 1.

(16) Načela v zvezi z ustanovitvijo in delovanjem delovnih skupin so navedena v Prilogi II.

(17) COM(2010) 245 konč./2.

(18) UL C 137, 27.5.2010, str. 19.

(19) Dok. 14711/10.

(20) Če bo sprejet predlog sklepa Evropskega parlamenta in Sveta o uvedbi ukrepa Evropske unije za znak evropske dediščine.

(21) Ker je na tem področju bistvenega pomena kombinacija strokovnih znanj, bodo v delovno skupino vključeni zlasti strokovnjaki z ministrstev za kulturo, muzejski strokovnjaki, strokovnjaki pravosodnih in carinskih organov ter organov kazenskega pregona.

(22) Po potrebi bodo z njimi tesno sodelovale tudi druge službe Komisije.

(23) Skupino bodo sestavljali člani ESSnet in predstavniki ustreznih pilotnih projektov.